Custituzione è trasfurmazione di a materia

Attività A1 : Classificazione periodica di l’elementi chimichi

· Ogettivi :

Determinà a pusizione di l’elementu in u tavulellu periodicu à partesi di a cunfigurazione elettronica di l’atomu in u statu fundamentale
Assucià a nuzione di famiglia chimica à l’esistenza di pruprietà cumune.

· Travagliu da fà :

Cù l’aiutu di i ducumenti pruposti, risponde à e dumande chì seguitanu :

1°- Cumu hè stata definita una classificazione di l’elementi chimichi ?

1°- Cumu si caratterizava l’elementi chimichi à u dicennuvesimu seculu ?
2°- Quanti elementi chimichi eranu cunnusciuti à l’epica di Mendeleïev?
3°- Chì criterii sò stati utilizati da Mendeleïev per classà l’elementi chimichi ?

2°- Cumu sò classati l’elementi in u tavulellu periodicu oghje ?

1°- Chì sò i criterii attuale di custruzzione di a classificazione periodica ?
	
	
	
	
	
	
	
	

	
	
	
	
	
	
	
	

	
	
	
	
	
	
	
	


2°- Ricupià è empie u tavulellu chì seguita cù i simbuli di l’elementi (per Z≤18) secondu sti criterii : 





3°- In u tavulellu custruitu nanzu cù l’elementi di numaru atomicu inferiore à 18, scrive in ogni quatrettu a cunfigurazione elettrica di l’atomi currispundente, in u so statu fundamentale.
4°- Chì si pò dì di a cunfigurazione elettronica di l’atomi d’una listessa línea ? A chì currisponde un cambiamentu di linea?
5°- Chì si pò dì di a cunfigurazione elettronica di l’atomi d’una listessa culonna?












Ducumentu 1 :

A scuperta di l’elementi :
Dapoi l’antichità, si cunnosce unipochi di corpi simplice cum’è u ramu, l’oru, u ferru, l’argentu ò u zolfaru. In 1700, solu 12 corpi simplici (furmati d’un elementu solu) sò stati isulati. E techniche d’analisi evuluendu, u numaru d’elementi cunnusciuti in 1850 hè multiplicatu da 5.

	A determinazione di u « pesu atomicu »
 A u principiu di u 19imu seculu, John Dalton intruduce l’idea chì, à ogni elementu currispunde un atomu à  quale attribuisce un « pesu atomicu ». Ellu determineghja stu « pesu atomicu » sicondu a massa minimale di ogni elementu chì entra in a cumpusizione cù un altru. Dalton sceglie arbitrariamente cum’è unità di riferenza u « pesu atomicu » di l’idrogenu uguale à 1.
Per caratterizà un elementu chimicu, i chimichi utilizavanu stu « pesu atomicu », a distinzione trà elementu, atomu è molecula essendu sempre mal definita. Ci vole à aspettà 1860, durante u primu cungressu internaziunale di chimica, per chè sianu stabilite e nuzione d’atomu e di molecula, e ancu a definizione di un sistema di massa atomica per ogni elementu.

	U geniu di Mendeleïev : a so prima classificazione periodica di l’elementi
Natu in Siberia in 1834, Dimitri Mandeleïev s’interessa à a chimica dapoi à so ghjuventù. Durante u primu cungressu internaziunale di chimica, in 1860, sò prisentate idee nove nantu à e pruprietà chimiche di l’elementi è in 1869, Mendeleïev prisenta à so prima classificazione di l’elementi basata nantu à una lege di periudicità.
	- Ellu cunstata chì, quandu si assestanu i 63 elementi cunnusciuti secondu à so massa atomica, si ritrova à intervalli regulari, elementi cù pruprietà chimiche vicine.
	- In u so tavulellu, ellu l’associa in famiglia seguente linee.
	- Ellu lascia ancu quatretti vioti, suppunendu chì elli currisponderianu à elementi scunnisciuti cù pruprietà chì Mendeleïev prevede.
U so travagliu sarà ricunnisciutu quandu st’elementi saranu scuperti cù e pruprietà previste.

	A classificazione attuale
Ghjè Glenn T. Seaborg (1912 - 1999), chimicu americanu, chì hà fattu a dispusizione attuale di a classificazione periodica :
- l’elementi chimichi sò assestati da numaru atomicu crescente secondu e linee è si usserva una repetizione di e pruprietà fisiche è chimiche quandu si cambia di linea,
- una linea hè chjamata « perioda » è l’elementi d’una stessa culonna anu pruprietà vicine, elli custituiscenu famiglie d’elementi ( per undettu, a prima culonna custituisce a famiglia di l’alcalini)
- e periode di a classificazione riflettanu a struttura elettronica di l’atomi in u so statu fundamentale.
A classificazione periodica attuale cumporta 118 elementi chimichi, ella hè custituita di 7 linee è 18 culonne.






























[image: ]Ducumentu 2 :
Inde un atomu, l’elettroni si movenu ingiru à u nucleu, furmendu un nullu d’elettroni.
Secondu u so numaru, l’elettroni si mettenu inde sfarente livelli elettronichi è si spartenu inde sfarenti sottu-livelli chjamati orbitale atomiche (OA).

	Ripartizione di l’elettroni inde l’orbitale atomiche OA (per Z≤18)

	Numaru di u livellu elettronicu
	Nome di u sottu-livellu s (OA)
	Numaru massimu d’elettroni
	Nome di u sottu-livellu p (OA)
	Numaru massimu d’elettroni

	1
	1s
	2
	
	

	2
	2s
	2
	2p
	6

	3
	3s
	2
	3p
	6



A cunfigurazione elettronica di un atomu in u so statu fundamentale indetta a ripartizione di l’elettroni precisendu u numaru n di u livellu, seguitata da u nome di l’orbitale (s o p) po di u numaru d’elettroni inde stu sottu-livellu.
Numaru d’elettroni in u sottu-livellu

 ex / Numaru di u livellu



Nome di u sottu-livellu s o p



Ducumentu 3 : Numari atomichi di l’elementi chimichi per Z≤18

	Elementu
	H
	He
	Li
	Be
	B
	C
	N
	O
	F
	Ne
	Na
	Mg
	Al
	Si
	P
	S
	Cl
	Ar

	Z
	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18

